ناظیرلر کابینئتی یانیندا ترجومه مرکزینین مطبوع اورگانی اولان «آیدین یول» قزئتی باغلانیب.
بو بارهده آپا -نین سوالینا جاوابیندا ترجومه مرکزینین رهبری، یازیچی آفاق مسعود معلومات وئریب.
مرکز دیرئکتورو بیلدیریب کی، قزئتین باغلانماسی بعضی مطبوعات اورگانلارینین یازدیغی کیمی مالییه مسئلهسی ایله باغلی دئییل:
«بلی، قزئت باغلانیب. اما بو، یازیلدیغی کیمی مالییه ایله باغلی دئییل. سادهجه، ایندی اینتئرنئت سایتلاری داها آکتوالدیر، اونا گؤره ده قزئتین ساتیشی آشاغی سوییهده ایدی. ساتیش قزئتین چاپی اوچون صرف اولونان اینتئللئکتوال امکله اوزلاشمیردی. اونا گؤره قرارا آلدیق کی، قزئتین چاپینی دایاندیراق. قزئتین اساس یارادیجی هئیتی مرکزده ایشینی بو گون ده داوام ائتدیریر. بیر نئچه نفر تئکنیکی ایشچی ایسه ایختیصارا دوشوب».
آ. مسعود قئید ائدیب کی، حاضیرکی شرایطده ترجومه مرکزینین مالییه ایله باغلی هئچ بیر پروبلئمی یوخدور: «عکسینه، بیزیم مرکزه یئنی ایمتیازلار وئریلیب کی، بو دا فعالیتیمیزه موسبت تأثیر ائده جک. ترجومه مرکزینین ایستروکتورو گئنیشله ندیریلیر، یئنی و داها ایشلک فعالیت ساحهلری یارادیلیر».
azb_Arab azb_Arab azb_Arab azb_Arab azb_Arab